炎明熹(Gigi)昨晚(13日)舉行第2場《炎明熹Gi-FORCE演唱會2024》,除了爸媽外,好友姚焯菲及森美亦現身捧場。有過第1場的經驗,Gigi昨晚演出時更放更投入,在Dance Medley環節狂跳13分鐘仍揮灑自如。她在演唱會中段跟台下樂迷打招呼及搞笑地問︰「我適唔適合做『氣氛擔當』?」台下隨即歡呼回應。Gigi原本接着要獻唱《流沙》,但她突然撥弄鼻樑位置,說了句「我係咪跌咗少少嘢」。原來Gigi眼妝的閃片掉落,她在台上整理時不經意做了鬥雞眼,蝦碌場面引來全場哄笑。
Gigi昨晚請來電視劇《青春本我》中飾演其父親的姜皓文現身,姜皓文讚她在《還有一艘救生艙》的MV裏演技大爆發,鏡頭前話喊就喊。他表示應演唱會導演要求,要上台考驗Gigi演技,要她即場展示喜怒哀樂情緒。Gigi自嘲演戲時總是尷尷尬尬,姜皓文安慰說:「咁我個女啲喜怒哀樂表情係差唔多嘅,但係佢呢個招牌笑容,真係搵唔到第二個。」互考演技後,姜皓文爆笑料︰「當日拍劇期間,大家叫糖水宵夜,咁我哋畀張糖水紙佢揀,佢就問係咪點叫都得㗎?我話『係吖,你叫幾多碗都得』,跟住佢話『嘩,你哋好有錢呀』。我呢個女真係單純到好可愛,搞到我呢個做爸爸嘅有啲擔心。我當然唔驚台下嘅觀眾呃你,因為你哋惜佢都嚟唔切。」Gigi向姜皓文送上繡有「Black Pa」字樣的運動毛巾,姜皓文則祝福Gigi能紅遍整個宇宙,並開金口獻唱Gigi的《好想約你》。他說:「呢首歌係3日前同個女一齊揀,阿女話我唱慢啲,個感覺會好唔同喎,佢唱完呢首歌之後,我都去多咗嗰間快餐店食嘢。」
譚詠麟雖未能捧場,但昨天趁Gigi綵排時帶同果籃到場。他在社交網發文讚Gigi是可造之材。Gigi感激地說:「好開心校長咁忙都嚟睇我綵排,佢嘅支持畀咗好多信心我,真係好多謝佢。」另外,Gigi的新歌《還有一艘救生艙》MV上架4日已超過100萬點擊,登上熱門音樂影片第2位。